Ayiti-Ensekirite: Òganizasyon Fòs Pèp envite popilasyon an pran lari 14 fevriye 2020 an pou di Aba ensekirite ak kidnapin. – RADIORDPLUSFM
Home News Ayiti-Ensekirite: Òganizasyon Fòs Pèp envite popilasyon an pran lari 14 fevriye 2020...
Ayiti-Ensekirite: Òganizasyon Fòs Pèp envite popilasyon an pran lari 14 fevriye 2020 an pou di Aba ensekirite ak kidnapin.
Redaktè: Glosy Yourivingtown Vecche
Nan yon nòt pou laprès kote sal nouvèl RD PLUS FM (87.5) resvwa yon kopi jedi 13 fevriye 2020 an Òganizasyon Fòs Pèp eksprime mekontantman l parapò sitiyasyon regretab li konstate popilasyon ayisyèn nan twouve l depi plizyè mwa, sitou avèk monte fenomèn ensekirite a ak kidnapin nan sou bout sòl Jean Jacques Dessalines nan. Yon reyalite, selon estrikti sila, ki rann peyi a vin pi mal.
Kesyon ensekirite a ak dosye kidnapin nan pa sispann soulve anpil deba nan divès sektè nan lavi nasyonal la pou wè kòman sa yo ka rezoud nan peyi a. Nan menm lanse a Òganizasyon Fòs Pèp ki regwoupe 250 lòt estrikti nan yon nòt pou laprès montre yo menm tou paka dijere moman inakseptab sa peyi a ap konnen an depi plizyè mwa.
Yon konjonkti malgre tout peripesi li pa sispann mete pitit pèp la sanble pa bay otorite konsène yo twòp pwoblèm si n ta vle kwè nòt la paske, selon dirijan òganizasyon sila, se kòb yo pral depanse nan banbòch lè yo chwazi òganize kanaval nan peyi a nan mwa fevriye a.
Pou fòse mouche Leta pran men l nan dosye ensekirite ak kidnapin nan, manm Òganizasyon Fòs Pèp yo envite tout sitwayen ak sitwayèn ki santi yo bouke nan moman difisil sila pou desann nan lari a pou al fè tande kri yo.
N ap souliye se sekretè jeneral estrikti sila Joseph Phanis ki siyen nòt sa.
Men lis reprezantan lòt òganizasyon ki siyen nòt sila:
Baz Pènoel
32 : Nasson Pènoel.
Pon 44:Morose Norvil.
CRG25:Gentilhomme Igobert
MO3 : Jean Junior Joachim.
Fòs Canapevert: Wilson louis.
Mouvman Fanm Angaje: Michelle Simon.
Previous articleAyiti-Enjistis: Machann viktim nan Jeral batay yo denonse tout zak enjistis y ap sibi.
Next articleAyiti-Politik: Responsab Viv Ayiti yo denonse fenomèn ensekirite a.
Ayiti-kowonaviris : « ADIH » vyole youn nan mezi gouvènman Moïse-Jouthe la.
Ayiti-KOVID-19: Mache Petyon Vil dwe fonksyone madi, jedi, samdi, dapre majistra komin nan.
Ayiti-Arestasyon: Luckner Désir resevwa yon mas anpwazone nan moman arestasyon li, dapre animatè vedèt emisyon « MATIN DEBAT ».